נשף רוק

אביב גפן 2021 

נשף רוק הוא אירוע מוזיקלי ישראלי של הזמר והיוצר אביב גפן.
 
הנשף, שנערך לראשונה בשנת 2012, הוא מופע הדגל של גפן בו הוא מופיע עם שיריו הגדולים ומארח אמנים רבים, בהם זמרים בין-לאומיים שמגיעים לישראל במיוחד עבור האירוע.

הנשף שהחל כמופע שאמור היה להיות חד פעמי לרגל 20 שנה לאלבום "עכשיו מעונן", צבר קהל מעריצים גדול ונערך מאז באולמות גדלים והולכים עד שעבר למיקומו הנוכחי בפארק הירקון.

מדי שנה בוחר גפן נושא לנשף, המלווה את הופעת הענק שלו: בנשף ה-4 הייתה מחווה למוזיקת הרוק, הנשף ה-6 ציין 20 שנה לאלבום ירח מלא – האוסף והנשף התשיעי התמקד בסינת'-פופ משנות ה-80 ועוד.<ref name=":0"></ref> בנוסף מתאפיין המופע בתלבושות ססגוניות, מיצגי וידאו ופירוטכניקה, זיקוקי דינור, קונפטי ועוד. הנשף מסתיים לרוב עם השיר "עכשיו מעונן", במהלכו שובר גפן את הגיטרה על הבמה.

== היסטוריה ==
נשף רוק 1 התקיים ב-29 במרץ 2012 בביתן 1 בגני התערוכה. על הבמה עלו יחד עם גפן ברי סחרוף, "מוניקה סקס", עידן רייכל, ושלומי שבת.

נשף רוק 2 התקיים ב-10 בינואר 2013 בביתן 1 בגני התערוכה מול 6,000 צופים, בסימן 20 שנה לאלבום השלישי. במופע התארחו אביתר בנאי וליאור טבת, שביצע עם גפן את שירו "קבעתי עם האושר". בנוסף, הופיעו גם "אלמנה שחורה", "גיא ויהל", "מטרופולין" ו-D.J Sarene Sass כמופעים פותחים.<ref></ref><ref></ref> במהלך המופע בנו עובדי במה מקונפטי את סמל השלום שהועף בפיצוץ במהלך השיר מקלט של שקט. לאחר המופע נערכה הופעת מצומצמת ל-600 צופים במועדון הזאפה.

ב-12 באפריל 2014 נערך נשף רוק השלישי, גפן אירח את להקת "ביפי קליירו" הסקוטית, שלומי שבן, אביתר בנאי, מארינה מקסימיליאן ו"החברים של נטאשה". המופע נערך בהיכל נוקיה בתל אביב.

ב-19 בפברואר 2015. בנשף רוק 4 התקיים המופע עם מחווה למוזיקת הרוק שנוגנה במועדון רוקסן שבתל אביב<ref></ref>המופע נערך בביתן 1 בגני התערוכה. במופע התארחו אהד פישוף, "גן חיות" (שהתאחדו לראשונה לאחר שני עשורים), "איפה הילד?", "מופע הארנבות של דוקטור קספר", "כרמלה גרוס ואגנר", מאור כהן ואלן פרסונס.

נשף רוק 5 נערך ב-3 במרץ 2016 בסימן 25 שנה לאלבום "זה רק אור הירח", המופע התקיים בביתן 1 בגני התערוכה. במופע התארחו: מתי כספי, אביתר בנאי, נורית גלרון, מייק גרסון, שרון ליפשיץ, שלום חנוך וברי סחרוף.<ref></ref>

נשף רוק 6 נערך ב-2 במרץ 2017 בביתן 1 בגני התערוכה, והיה בסימן 20 שנה לאלבום האוסף "ירח מלא".<ref name=":2" /> במופע התארחו ג'ייק באג,<ref></ref> דודו טסה, אורית שחף, מירי מסיקה והזמר האיראני שאהין נג'אפי. כמו כן, הופיע אבי בופאלו כמופע פותח.<ref></ref>

נשף רוק 7 נערך ב-5 במאי 2018 בלייב פארק ראשון לציון, והיה בסימן שנות ה-70 במוזיקה הישראלית.<ref name=":0" /> במופע התארחו אורית שחף, ברי סחרוף, גידי גוב ודני סנדרסון, דני בסן, ארקדי דוכין ומיכה שטרית, מיקיאגי ודודי לוי, זהבה בן ואדם.

נשף רוק 8 נערך בלייב פארק בראשון לציון ב-25 במאי 2019. על הבמה הופיעו: ברי סחרוף, אביתר בנאי, שלומי שבן, אמיר דדון, אורית שחף ותום פטרובר ("היהודים"), ונינט טייב. בנוסף הופיע סטיבן וילסון, השותף של גפן להרכב "בלאקפילד" וכן ברט אנדרסון מלהקת סוויד.

נשף רוק 9 התקיים ב-4 ביולי 2021 בלייב פארק ראשון לציון, מול קהל של 12,000 איש, בסימן מחווה למוזיקת הפופ של האייטיז.<ref name=":1" /> בנשף הופיעו סמנתה פוקס ולימאהל.בנוסף עלו להופיע שרון ליפשיץ, ברי סחרוף, אביתר בנאי, אסף אמדורסקי, שלומי שבן ואמיר דדון.<ref name=":1" /><ref name=":0" /> עוד הופיעו אודי כגן, יסמין מועלם, שפיות זמנית, נועם קלינשטיין, נינט טייב, דילן גפן וסי היימן. ניק קרשו וג'וני הייטס ג'אז שהיו אמורים להופיע לא הופיעו לבסוף.<ref name=":1" />

ב-9 באפריל 2022 נערך נשף רוק בפעם העשירית, בלייב פארק ראשון לציון, מול קהל של 15,000 צופים. על הבמה הופיעו: החברים של נטאשה, נטע ברזילי, רביד פלוטניק, גידי גוב, מתי כספי ויוני רכטר, אלה לי, ריטה, אריאל זילבר, שלום חנוך וברי סחרוף. בסוף ההופעה עלה לבמה נח אנגלהרד, אשר שיחק את דמותו גפן בסדרה "שנות הירח" והם שרו את השיר "אור הירח" יחד.<ref name=":2" />

נשף רוק 11 נערך ב-11 במאי 2023 במהלך "מבצע מגן וחץ" ולאחר שקבל אישור מפיקוד העורף נערך הנשף לכבוד יום הולדתו ה-50 של גפן בפארק הירקון. נכחו באירוע כ-40 אלף איש ועל הבמה התארחו מתי כספי, נינט טייב, רמי פורטיס וברי סחרוף, חברי הקאסט של "עניין של זמן" - שרון חזיז, שי קפון, אורי בנאי ואורי גוטליב. עוד הופיעו ערן צור, מאור כהן, אלי לולאי וברוך בן יצחק, חמי רודנר ויהלי סובול.<ref></ref> הנשף נערך כחודש לאחר מותו של אביו, יהונתן גפן, והוא ביצע מספר שירים לזכרו.<ref name=":4" />

ב-29 במאי 2024 נערך נשף רוק 12 מול קהל של 60,000 איש בפארק הירקון. על הבמה עלו מאור כהן, בועז שרעבי, עמיר בניון, ג'וני שועלי, נימרוד לב, אייל שכטר, "אתניקס" (זאב נחמה ותמיר קליסקי), "מופע הארנבות של ד"ר קספר" (שי להב ואורן ברזילי), וגם דני סנדרסון ומזי כהן בשירי להקת "גזוז". דילן גפן והילל גזית שרו את "אילנה", שלמה ארצי וגפן שרו ארבעה שירים יחד, ביניהם את השיר "אור הירח" של גפן ואת השיר "ירח" של ארצי. הנשף נערך תוך מחווה לנרצחים, הפצועים, החיילים המפונים והחטופים ממתקפת הפתע על ישראל.<ref></ref>

== קישורים חיצוניים ==
* 
* 

== הערות שוליים ==

קטגוריה:אביב גפן
קטגוריה:ישראל: פסטיבלי מוזיקה